<classify> Ikiwa zimebakia siku kadhaa Kurejea kwa ligi kuu bara baadhi ya timu zinazoshirili ligi hiyo zimelalalimia kitendo cha wizara ya habari, Utamaduni na Michezo kuamulu ligi hiyo kuchezwa kwa vituo kutokana na gharama za kuhudumia timu zinapokuwa huko vituoni Akizungumza na Kituo cha Redio cha FreeAfrica msemaji wa klabu ya Mbeya City Shaa Mjanja amesema gharama za kuweka timu kwenye kituo kama cha Dar es salaam ni kubwa ukizingatia klabu hazitopata mapato yoyote kutokana na kutokuwa na washabiki Suala la kuweka kambi Dar es salaam lina changamoto kubwa sana, hali ya kiuchumi haipo sawa, unapoamua mechi zote za ligi zichezwe mkoa mmoja sawa na mechi zote hizo kuwa za ugenini, kuna gharama za hoteli, viwanja vya mazoezi, chakula na mambo mengine ambayo ni vyema kufanyiwa tathimini kabla ya kurejesha ligi kwamba vilabu vinawezeshwaje amesema Ikumbukwe kuwa ligi kuu bara imeshapewa ruhusa ya kurejea kwanzia Juni Mosi mwaka huu na itachezwa kwenye kituo cha Dar es salaaam kwenye viwanja vya Taifa, Uhuru na Chamanzi huku Mwanza ikitumiwa na timu za daraja la kwanza  <topic>: MICHEZO 